Sir Alex Ferguson, l-aktar Maniġer ta' suċċess fl-istorja tal-futbol Brittaniku, li rebaħ 13-il titlu fil-Premier League ma' Manchester United fl-aħħar tas-sena jiċċelebra għeluq it-80 sena tiegħu. Beda l-karriera tiegħu fl-Iskozja bħala player, Ferguson daħal għall-ewwel darba fil-Maniġment ma' East Stirlingshire fl-1974 qabel ingħaqad ma' St Mirren fl-istess sena. F'St Mirren, Ferguson biddel tim magħruf li dejjem jilgħabd fit-Tieni Diviżjoni f'-Champions tal-Ewwel Diviżjoni f-1977. Ferguson kompla saħħaħ ir-reputazzjoni tiegħu f'Aberdeen, fejn mexxa lill-klabb għal tliet titli, erba' Tazzi Skoċċiżi, u trijonfi fit-Tazza tar-Rebbieħa tat-Tazza tal-UEFA u tas-Super Cup tal-UEFA. F'kelma waħda kisser id-dominju ta' Cetic u Rangers. Huwa ħa post Ron Atkinson f'Old Trafford fl-1986, fejn rebaħ l-ewwel FA Cup tiegħu fl-1990. Huwa żied ukoll t-Tazza tat-Tazza u s-Super Cup oħra mal-kollezzjoni tiegħu. Ferguson temm l-istennija ta' 26 sena għal Man Utd biex jirbħu t-titlu fl-istaġun inawgurali tal-Premier League tal-1992/93. Huwa kompla jgawdi suċċess bla preċedent matul l-għoxrin sena ta' wara sakemm irtira fi tmiem il-kampanja 2012/13. Il-bażi tas-suċċess tar-Red Devils kienet 'l hekk imsejjħa "Class of 92", b'Ryan Giggs, David Beckham, Gary Neville, Phil Neville, Paul Scholes u Nicky Butt kollha mis-settur taż-żgħażagħ tal-United għall-prominenza u s-suċċessi kbar li taw lir-Red Devils.. . Matul ir-renju tiegħu f'Old Trafford, Ferguson rebaħ ukoll l-FA Cup ħames darbiet u l-League Cup f'erba' okkażjonijiet. United kisbu wkoll żewġ trofej tal-UEFA Champions League taħt it-tmexxija tiegħu (biex għamluhom tlieta fl-istorja), inkluża r-rebħa tal-1999 f'Barċellona b'żewġ gowls fil-ħin miżjud fir-rebħa ta' 2-1 fuq Bayern Munich. It-13-il titlu tal-Premier League u l-20 trijonf tal-ogħla livell ta' United li waslu meta kien għad baqa''erba' partiti biexn jiġi fi tmiemu l-kampjonat fl-2012/13 hekk kif Ferguson qabeż it-800 partita tal-Premier League ġestiti u 1,400 partita fil-kompetizzjonijiet kollha. B'kollox, huwa għolla aktar minn 30 trofew fi żmienu fit-tmexxija f'Old Trafford. Huwa rebaħ il-Maniġer tal-Istaġun tal-Premier League fi 11-il okkażjoni, kif ukoll il-premju ta' kull xahar 27 darba u bosta premjijiet individwali oħra, bħal LMA Manager tas-Sena u LMA Manager tad-Deċennju. Rekord ta' kull żmien li għadu mhux mittiefes fil-Premier League huwa ta' 528 rebħa minn 810 partita. It-team li rebħa it-Treble uniku fl-1998-99 għadu meqjus bħala wieħed mill-aqwa teams ta' kull żmien li huwa bena. F'xifer il-mewt Minkejja li wasal fit-80 sena ta’ ħajja Sir Alex Ferguson għadu attiv u rari jfalli partita li jilgħabu Manchester United. Madankollu f’Mejju ta’ sentejn ilu kien f’xifer il-mewt, spiċċa f’koma u ftit ingħata ċans li jista’ jirkupra. L-irkupru ta’ Ferguson minn emorraġija fil-moħħ li kienet ta’ theddida għall-ħajjtu intwera f’dokumentarju li ħareġ fil-bidu ta’ din is-sena (2021). Il-Manager leġġendarju ta’ Manchester United kważi miet meta ttieħed l-isptar f’Mejju 2018. Fergie, li kellu 78 sena, tpoġġa f’koma indotta fl-Isptar Rjali ta’ Salford iżda b’sorpriża ta’ kulħadd irkupra sew biex reġa’ lura d-dar f’inqas minn xahar wara. Wara fortuntament ħa saħħtu lura biex ingħaqad lura mill-familja li tant tħobbu, inkluża l-mara tiegħu Cathy, u l-partitartji numerużi u segwaċi tiegħu. Il-dokumentarju, intwera madwar is-swali taċ-ċinema, li wera lil Sir Alex jittratta l-konsegwenzi tal-kirurġija tiegħu fil-moħħ inkluż it-telfien tal-memorja. Inizjalment kellu jkun dokumentarju dwar il-ħajja straordinarja ta’ Ferguson. Il-Produttur tal-ispettaklu, John Battsek qal li: "parti milll-film huwa Sir Alex fl-irkupru qed jiffaċċja t-theddida tat-telfien tal-memorja tiegħu, l-memorja tal-akbar maniġer tal-futbol li qatt għex. "Hija l-istorja tal-ħajja reali ta’ Sir Alex minn meta kiber f’Govan fi Glasgow, il-karriera tiegħu bħala plejer tal-futbol u bħala maniġer tal-futbol sal-battalja tiegħu jirkupra mill-emorraġija tal-moħħ. Hija storja ta’ missier u iben u storja ta’ mħabba – l-istorja tiegħu u ta’ martu mill-aqwa. "Ibnu Jason rrekkordja ħafna mill-mumenti ma’ missieru u missieru fdah, b’għajnejh magħluqa." Id-dokumentarju jismu "Never Give In.".